Θέμα: Modern Greek Language (Secondary School)
Ερώτηση: Η νεανική βία και ο ρόλος των γονέων: "Αν θέλεις να καταπολεμήσεις τη νεανική βία, πρέπει να απευθυνθείς στους γονείς νηπίων και παιδιών, γιατί η βία ξεκινάει στο σπίτι". Σε αυτή την παραδοχή στηρίχθηκε η Ένωση Αμερικανών Ψυχολόγων, όταν το 2000 αναζητούσε τρόπους, για να αντιμετωπίσει την αυξανόμενη εφηβική και νεανική βία. "Μας ανησυχούσε η έξαρση της βίας και δημιουργήσαμε ένα πρόγραμμα που να στηρίζεται σε ερευνητικά δεδομένα", εξηγεί η Μισέλ Νοξ, καθηγήτρια Ψυχιατρικής στο Οχάιο. Η φιλοσοφία του Προγράμματος είναι η πρόληψη, δήλωσε. Θέλουμε να διδάξουμε στους γονείς από πολύ νωρίς να μεγαλώνουν τα παιδιά τους με τρόπο αποτελεσματικό και μη βίαιο. Πάμε όπου βρίσκονται γονείς, στο σχολείο, στο νοσοκομείο, στη φυλακή. Στόχος μας είναι να τους κάνουμε τους καλύτερους γονείς που μπορούν να γίνουν. Η βία, ως γνωστόν, γεννάει βία. "Μέχρι τώρα, οτιδήποτε έκανε το παιδί μου – είτε έκανε φασαρία είτε δεν ανταποκρινόταν στο κάλεσμά μου – το χτυπούσα, κι ας μην είχε κλείσει ένα χρόνο ζωής", παραδέχθηκε προ ετών η μητέρα ενός 11μηνου παιδιού, που είχε συμμετάσχει στο πρόγραμμα. "Αντιδρούσα έτσι, επειδή αυτό έκαναν και σε εμένα οι γονείς μου, τώρα όμως σταμάτησα το ξύλο στο παιδί", ομολόγησε στην κ. Νοξ. Τα πρόσωπα που καθορίζουν το πώς εμείς μεγαλώνουμε τα παιδιά μας είναι πρώτον οι δικοί μας γονείς, οι παιδίατροί μας, οι θρησκευτικοί μας ηγέτες και, στο τέλος, έρχονται οι επαγγελματίες ψυχικής υγείας, σύμφωνα με τον Παγκόσμιο Οργανισμό Υγείας. Όσοι, λοιπόν, θέλουν να σταματήσουν τη μεταφορά της βίας, στοχεύουν στη διαχείριση του θυμού των γονέων και έχουν εξαιρετικά αποτελέσματα σε μεγάλο ποσοστό των γονέων. Σημαντικά είναι τα οφέλη στα παιδιά τους, αφού μειώνονται τα προβλήματα συμπεριφοράς και η επιθετικότητα. Χαρακτήρισε την παρακάτω πρόταση ως σωστή ή λανθασμένη, χρησιμοποιώντας αποκλειστικά πληροφορίες από το κείμενο: Για να καταπολεμήσουμε τη νεανική βία, πρέπει να λείψει η βία από την οικογένεια.
Επιλογές:
Σωστό
Λάθος
Σωστή απάντηση (αριθμός επιλογής, από 0): 0